Bfn gasheer vir beste jong krieketspelers | Netwerk24
Deur Johann De Jager 17 Januarie 2020 21:00
Die Mangaung Oval getooi in Wêreldbeker-kleure.Foto: Mlungisi Louw
Die Groep A-spanne – Indië, Nieu-Seeland, Sri Lanka en Japan – gaan almal in Bloemfontein te sien wees, terwyl drie van die Groep D-spanne, Suid-Afrika, die Verenigde Arabiese Emirate (VAE) en Kanada, ook groepwedstryde daar gaan speel.
Bloemfontein, Kimberley, Potchefstroom en Benoni is die gasheerstede vir die toernooi, wat ’n 13de keer en ’n tweede keer sedert 1998 in Suid-Afrika aangebied word.
Die twee voorste spanne in die vier groepe sal tot ’n superliga deurdring, terwyl die res verder in ’n plaatkompetisie sal speel.
Potchefstroom is gasheer vir twee kwarteindstryde, albei halfeindstryde én die eindstryd.
Die VAE en Kanada speel Saterdag in die eerste wedstryd in Bloemfontein.
Indië, wat die toernooi reeds vier keer gewen het, begin die verdediging van sy titel Sondag in Bloemfontein teen Sri Lanka.
Indië speel Dinsdag in sy tweede wedstryd teen Japan, wat krieketgeskiedenis in die toernooi maak. Sri Lanka speel Woensdag in sy tweede wedstryd teen Nieu-Seeland.
Die Kiwi’s en Indië is Vrydag slaags waarna Suid-Afrika die VAE Saterdag pak.
Toegang tot die wedstryde is gratis. Reën word voorspel vir ’n paar van die wedstryde.
Bloemfontein se bepalings:
Saterdag: VAE t. Kanada
Sondag: Indië t. Sri Lanka
Dinsdag: Indië t. Japan’
Woensdag: Sri Lanka t. Nieu-Seeland
Vrydag: Indië t. Nieu-Seeland
Volgende Saterdag: Suid-Afrika t VAE
Al die wedstryde begin om 10:00.
Meer oor: O.19-Wêreldbeker-Toernooi